উইকেন্ডে গায়েব হবে শীত? জেনে নিন আবহাওয়ার মেগা আপডেট

ওয়েব ডেস্ক: শুক্রবারও হাড় কাঁপানো শীতে (Winter) কাবু কলকাতা সহ গোটা পশ্চিমবঙ্গ। শহর থেকে জেলা—প্রায় সর্বত্রই তাপমাত্রা স্বাভাবিকের নীচে ঘোরাফেরা করছে। তার উপর ভোরের দিকে ঘন কুয়াশা আর উত্তুরে হাওয়ার দাপটে শীতের অনুভূতি আরও তীব্র হচ্ছে। যদিও সপ্তাহান্তের দিকে তাপমাত্রা সামান্য বাড়তে পারে বলে ইঙ্গিত দিয়েছে হাওয়া অফিস (Weather Forecast)।

দক্ষিণ বঙ্গোপসাগরের উপর একটি নিম্নচাপ তৈরি হয়ে তা গভীর নিম্নচাপে পরিণত হয়েছে। এই নিম্নচাপ ধীরে ধীরে পশ্চিম ও উত্তর-পশ্চিম দিকে অগ্রসর হবে। তবে আবহাওয়া দফতরের জানিয়েছে যে, এর সরাসরি কোনও প্রভাব পশ্চিমবঙ্গের উপর পড়বে না। ফলে রাজ্যে আগামী দু’দিন উত্তুরে হাওয়ার দাপট বজায় থাকবে। তবে রবিবার থেকে ধীরে ধীরে তাপমাত্রা সামান্য বাড়তে পারে। যদিও এই বৃদ্ধিতে শীত পুরোপুরি বিদায় নেবে না, শুধু ঠান্ডার তীব্রতা কিছুটা কমতে পারে।

আরও পড়ুন: ইডি-র তল্লাশি নিয়ে হাইকোর্টে তৃণমূল কংগ্রেস!

চলতি সপ্তাহেই মঙ্গলবার কলকাতার (Kolkata Weather) পারদ নেমেছিল ১০.২ ডিগ্রিতে, যা ছিল এই মরসুমের সর্বনিম্ন। বৃহস্পতিবার শহরের তাপমাত্রা ছিল ১১.৬ ডিগ্রি, স্বাভাবিকের থেকে প্রায় ২.৩ ডিগ্রি কম। এদিকে দক্ষিণবঙ্গের (South Bengal Weather) উত্তর ও দক্ষিণ ২৪ পরগনা, বাঁকুড়া, পুরুলিয়া, বর্ধমান, বীরভূম ও নদিয়ার মতো জেলাতেও পারদ পতন অব্যাহত রয়েছে। এই পরিস্থিতি আরও কিছু দিন চলতে পারে বলেই ইঙ্গিত।

এদিকে দার্জিলিং সহ গোটা উত্তরবঙ্গেও (North Bengal Weather) শীতের দাপট অব্যাহত। প্রতিদিনই দার্জিলিঙের তাপমাত্রা ৫ ডিগ্রি সেলসিয়াসের নীচে নামছে। পাহাড়ে শীতের সঙ্গে পাল্লা দিয়ে বাড়ছে কুয়াশার দাপট। ভোরের দিকে ঘন কুয়াশায় ঢেকে যাচ্ছে চারপাশ, কমছে দৃশ্যমানতা। আগামী কয়েকদিন উত্তরের আবহাওয়া এরকমই থাকবে বলে জানিয়েছে হাওয়া অফিস।

দেখুন আরও খবর:

The post উইকেন্ডে গায়েব হবে শীত? জেনে নিন আবহাওয়ার মেগা আপডেট first appeared on KolkataTV.

The post উইকেন্ডে গায়েব হবে শীত? জেনে নিন আবহাওয়ার মেগা আপডেট appeared first on KolkataTV.